CELEX: 32008R0723
Language: ro
Date: 2008-07-25 00:00:00
Title: Regulamentul (CE) nr. 723/2008 al Comisiei din 25 iulie 2008 de înregistrare a unor denumiri în Registrul denumirilor de origine protejate și al indicațiilor geografice protejate [Afuega'l Pitu (DOP), Mazapán de Toledo (IGP), Agneau de Lozère (IGP), Oignon doux des Cévennes (DOP), Butelo de Vinhais sau Bucho de Vinhais sau Chouriço de Ossos de Vinhais (IGP), Chouriça Doce de Vinhais (IGP)]

26.7.2008   
            
            
               RO
            
            
               Jurnalul Oficial al Uniunii Europene
            
            
               L 198/28
            
         
      REGULAMENTUL (CE) NR. 723/2008 AL COMISIEI
   
   din 25 iulie 2008
   de înregistrare a unor denumiri în Registrul denumirilor de origine protejate și al indicațiilor geografice protejate [Afuega'l Pitu (DOP), Mazapán de Toledo (IGP), Agneau de Lozère (IGP), Oignon doux des Cévennes (DOP), Butelo de Vinhais sau Bucho de Vinhais sau Chouriço de Ossos de Vinhais (IGP), Chouriça Doce de Vinhais (IGP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:
   
               (1)
            
            
               În conformitate cu articolul 6 alineatul (2) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul în cauză, cererile de înregistrare a denumirilor „Afuega'l Pitu” și „Mazapán de Toledo” depuse de Spania, cererile de înregistrare a denumirilor „Agneau de Lozère” și „Oignon doux des Cévennes” depuse de Franța și cererile de înregistrare a denumirilor „Butelo de Vinhais” sau „Bucho de Vinhais” sau „Chouriço de Ossos de Vinhais” și „Chouriça Doce de Vinhais” depuse de Portugalia au fost publicate în Jurnalul Oficial al Uniunii Europene
                   (2).
            
         
               (2)
            
            
               Deoarece nicio declarație de opoziție nu a fost notificată Comisiei în conformitate cu articolul 7 din Regulamentul (CE) nr. 510/2006, aceste denumiri trebuie așadar înregistrate,
            
         ADOPTĂ PREZENTUL REGULAMENT:
   Articolul 1
   Se înregistrează denumirile din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12. Regulament modificat ultima dată prin Regulamentul (CE) nr. 417/2008 al Comisiei (JO L 125, 9.5.2008, p. 27).
   
      (2)  JO C 268, 10.11.2007, p. 28 (Afuega'l Pitu), JO C 267, 9.11.2007, p. 50 (Mazapán de Toledo), JO C 267, 9.11.2007, p. 46 (Agneau de Lozère), JO C 270, 13.11.2007, p. 15 (Oignon doux des Cévennes), JO C 268, 10.11.2007, p. 36 (Butelo de Vinhais sau Bucho de Vinhais sau Chouriço de Ossos de Vinhais), JO C 268, 10.11.2007, p. 33 (Chouriça Doce de Vinhais).
   
      ANEXĂ
      1.   Produse agricole destinate consumului uman enumerate în anexa I la tratat:
      Clasa 1.1.   Carne (și organe comestibile) proaspete
      FRANȚA
      Agneau de Lozère (IGP)
      Clasa 1.2.   Produse din carne (preparate, sărate, afumate etc.)
      PORTUGALIA
      Butelo de Vinhais sau Bucho de Vinhais sau Chouriço de Ossos de Vinhais (IGP)
      Chouriça Doce de Vinhais (IGP)
      Clasa 1.3.   Brânzeturi
      SPANIA
      Afuega'l Pitu (DOP)
      Clasa 1.6.   Fructe, legume și cereale proaspete sau prelucrate
      FRANȚA
      Oignon doux des Cévennes (DOP)
      2.   Produse alimentare menționate în anexa I la regulament:
      Clasa 2.4.   Produse de panificație, patiserie, cofetărie sau biscuiți
      SPANIA
      Mazapán de Toledo (IGP)